Doložka finančných, ekonomických, environmentálnych vplyvov a vplyvov na zamestnanosť

 Predpokladaný hospodársky a finančný dosah navrhovanej právnej úpravy

       Návrhom zákona o pohrebníctve sa prvýkrát v Slovenskej republike vytvára komplexná právna úprava pre činnosti súvisiace s pochovávaním zomrelých vrátane zabezpečovania a výkonu služieb spojených s pochovávaním. Zavedenie tohto zákona do právneho systému SR však neznamená, že sa tieto činnosti a služby pred vydaním zákona nevykonávali alebo neexistovali, ide tu o pomenovanie a právne vymedzenie kompetencií, úloh, povinností a práv fyzických osôb, fyzických osôb podnikateľov,  právnických osôb i orgánov štátnej správy a obcí v oblasti pohrebníctva. Zámerom zákona je okrem iného upraviť vzájomné vzťahy medzi obstarávateľmi pohrebu a poskytovateľmi služieb súvisiacich s pochovávaním. 

         Vzhľadom k tomu, že niektoré činnosti, napr. pochovávanie zomrelých v špecifických prípadoch, zabezpečuje štát na svoje náklady i v súčasnosti, väčšinou nepôjde o nové výdavky štátu.
Predpokladá sa, že finančné dopady aplikovania zákona o pohrebníctve v praxi na štátny rozpočet vzniknú len v prípade nevyhnutnosti uložiť  ľudské pozostatky osoby, ktorej totožnosť z rôznych dôvodov nie je známa a teda nejestvuje osoba, ktorá by ich pochovala. Štát v tomto prípade prostredníctvom obce obstará pochovanie na svoje náklady z dôvodu ochrany zdravia ľudí. Odhadnúť počet prípadov úmrtí  osôb s neznámou totožnosťou nie je dobre možné preto výdavky štátu v súvislosti s ich pochovaním s ohľadom na výnimočnosť situácie, nie je možné vyčísliť.

Vplyv na životné prostredie

      Predkladaný návrh zákona nebude mať negatívny vplyv na životné prostredie.

Vplyv na zamestnanosť

     Návrh zákona nebude mať negatívny vplyv na zamestnanosť.